MED EKO SERVIS d.o.o.

Pomer 1, 52100 Pula

Pomer, 24.11.2022.

**ZAPISNIK**

**SA 6. SJEDNICE NADZORNOG ODBORA MED EKO SERVIS d.o.o.**

održane 24. studenog 2022. godine

Prisutni članovi Nadzornog odbora:, Vjekoslav Ladavac, Zoran Lorenzin, Pero Medić

Odsutni članovi Nadzornog odbora: Mato Topić

Ostali prisutni: Klaudio Križanac, Ernest Komparić, zapisničarka Tatjana Stanko

Započeto u 15:00 sati u prostorijama Med eko servisa na adresi Pomer 1.

G. Ladavac otvara sjednicu i pozdravlja sve prisutne. Obzirom da je predsjednik NO g. Mihaljević podnio ostavku, on će, kao zamjenik predsjednika NO voditi ovu sjednicu, sukladno Poslovniku o radu NO.

Konstatira da su prisutna 3 člana NO, te da postoji kvorum za donošenje pravovaljanih odluka.

G. Ladavac čita predloženi dnevni red:

 DNEVNI RED

1. Verifikacija Zapisnika sa 5. sjednice Nadzornog odbora Med eko servis d.o.o.
2. Razmatranje mogućnosti ustupanja oborinske kanalizacije knjižene u bilanci Med eko servis d.o.o. osnivaču Općini Medulin, **na ovu točku dnevnog reda biti će pozvan i revizor.**
3. Davanje suglasnosti na prodaju/davanje u najam vozila mini bus.
4. Financijsko izvješće o poslovanju Med eko servis d.o.o. za razdoblja 01.01.-30.06.2022. i 01.01.-30.09.2022.
5. Nacrt rebalansa financijskog plana za 2022. godinu.
6. Nacrt financijskog plana za 2023. godinu.
7. Upućivanje dopisa Skupštini društva radi imenovanje novog člana NO, zbog ostavke Predsjednika NO Saše Mihaljevića od 02.11.2022.
8. Razno

G. Ladavac daje dnevni red na diskusiju.

Nema zainteresiranih za raspravu.

G. Ladavac daje dnevni red na glasanje. Dnevni red je jednoglasno prihvaćen sa 3 glasa ZA.

 ZAKLJUČCI

Ad 1.

Zapisnik sa 5. sjednice se usvaja JEDNOGLASNO sa 3 glasa ZA.

Ad 2.

Nadzorni odbor prima informaciju o oborinskoj odvodnji u pripremi NA ZNANJE, te sugeriraju upravi da pokrene protokol da se problematika riješi sa osnivačem.

Ad 3.

Prijedlog da se vozilo minibus proda ili da u najam SE ODBIJA sa 2 glasa PROTIV i 1 glasom ZA.

Ad 4.

Nadzorni odbor prima NA ZNANJE financijsko izvješće o poslovanju Med eko servis d.o.o. za razdoblja 01.01.-30.06.2022. i 01.01.-30.09.2022.

Ad 5.

Nadzorni odbor prima NA ZNANJE nacrt rebalansa financijskog plana za 2022. godinu.

Ad 6.

Nadzorni odbor prima NA ZNANJE nacrt financijskog plana za 2023. godinu uz sugestiju upravi da financijskom planu priloži detaljan opis.

Ad 7.

G. Ladavac iznosi da su svi dobili ostavke g. Mihaljevića. Nadzorni odbor će uputiti dopis u kojem predlaže Skupštini da imenuje petog člana nadzornog odbora u razumnom roku. Ujedno napominje da prema Zakonu o radu u nadzornom odboru treba biti jedan predstavnik radnika.

Time je iscrpljen dnevni red.

G. Ladavac zahvaljuje prisutnima i zaključuje 6. Sjednicu NO MED EKO SERVIS d.o.o. u 16:30 sati.

Zapisnik sastavila:

Tatjana Stanko

 Nadzorni odbor MED EKO SERVIS d.o.o.

 Zamjenik predsjednika

 Vjekoslav Ladavac